JEDAN KORAK ISPRED, DVA KORAKA IZA

*Da junak ove priče nije bio ljubitelj kriminalističke serije CSI: Miami, vjerojatno bi krivac za zlodjelo još uvijek slobodno šetao ulicama Beča…*

*Ivan Hlišić, Koraci*

 Josip je običan čovjek, nedavno je napunio 27 godina, radi u banci, voli igrati tenis u slobodno vrijeme. Najviše od svega voli svoju najdražu seriju - CSI: Miami. Njegov najbolji prijatelj Tomislav nedavno se zaposlio u toj istoj banci pa sada rade zajedno. U banci još rade Anita i lijepa , ali stalno ljuta Vanessa. Njih 4 su odličan par. Zaštitar banke je jako tajanstven i čudnjikav pa nitko i ne komunicira s njime.

Šef banke je faca u gradu, debeli Boris II. On potječe iz kraljevske obitelji, ali ga je otac protjerao kada je saznao da se Boris želi družiti s *normalnom* djecom, njegovom ocu pak siromašnom djecom. Borisa svi vole osim Vanesse jer joj se ovaj stalno upucava.

Jedan dan banka je bila opljačkana, Boris ubijen, a zaštitar obješen. Sve zaposlenike to je potreslo, svi susjedi su ostali u šoku, a i kraljevska obitelj Borisa II. bila je potresena. Policija je prvo privela zaposlenike banke. Kada su svi dali izjave, došao je red i na Josipa. Tražili su da se dosjeti i ispriča što je radio noć prije. Rekao je da su noć prije on i ostali zaposlnici banke, svi osim Borisa II., igrali društvene igre kod Anite jer joj je bio rođendan. Većinu večeri igrali su „Istina, izazov“ pa je od Josipa bilo traženo da se dosjeti svih pitanja i odgovora koji bi mogli biti povezani sa zločinom. Ono što je policiji *upalo u uši* je to što je jedno od pitanja bilo: „ŠTO BISTE NAPRAVILI SA SVIM NOVCEM IZ BANKE?“

Josip je rekao da bi on otišao na krstarenje, posjetio baku u Americi, kupio novi stan i dao otkaz. Zatim je ispričao ostale odgovore... Zaštitar nije bio na zabavi iako je bio pozvan, i ne znaju zašto je bio u banci te noći - rekao je Josip. Spomenuo je da je Vanessa rekla da bi se riješila šefa, našla nabildanog muškarca i kupila kuću na Bahamima. Nitko nije znao što je mislila pod tim „riješiti se šefa“ . Možda bi dala otkaz ili bi ga ubila?

Tomislav je rekao da bi napravio stadion jer je volio sport, malo preciznije - donirao bi novac svom omiljenom lokalnom klubu. Zar bi stvarno opljačkao banku zbog kluba?

Anita je pak rekla da bi kupila mačku i platila račune. Svi su se na to smijali i sprdali se tome. Čak su dobacili da ni u igrici ne bi znala opljačkati banku. Nakon tog odgovora koji je izazvao smijeh, svi su otišli svojima kućama.

…

Policija je, naime, već znala tko je kriv. Josip im je rekao jedan jako čudan odgovor koji bi odgovarao baš onome u CSI: Miami-ju jer samo u filmu ili seriji tako nešto može se zbiti. Evo ovako je to bilo… Nakon što su su svi otišli sa zabave, Anita je došla u banku da vidi zaštitara i popriča s njime. Ono što nitko nije znao je da je Anita bila ludo zaljubljena u njega i planirala ga je poljubiti te večeri na zabavi i svijetu obznaniti njihovu ljubav. On se, nažalost, nije pojavio na zabavi. To je bilo dovoljno da mu se prišulja i ubije ga na radnom mjestu.

Vanessa, kako se ispostavilo, nije mogla podnijeti da netko, pogotovo onaj koji joj se sviđa, odbije njen poziv… Sat vremena kasnije Vanessa je ponovno došla u banku i ubila Borisa II. jer joj je slao prijeteće poruke već duži period vremena.

 U tri sata ujutro, nakon Vanesse, Tomislav je došao i zatekao savršenu situaciju. Baš onakvu kakva mu je odgovarala…

Tomislav je bio onaj koji je rekao zaštitaru da je zabava otkazana i računao je na to da će ga Anita ubiti. Znao je Vanessinu povijest prirode jer nekada davno bili su ljubavnici. Tomislav je bio taj koji je slao poruke Vanessi - ukrao je Borisov mobitel i slao prijeteće poruke. Znao je da će Vanessa to napraviti i sav posao odraditi za njega… Ali, na kraju, Tomislav je ipak bio korak iza i nije uspio u svome naumu jer iz jednostavne igre „Istina ili izazov“ svašta se može otkriti. Naime, Tomislav je bio propali nogometaš koji nikada nije uspio probiti se u višu ligu, a veza s Vanessom dodatno je zakomplicirala situaciju. Štoviše, nitko ga u klubu nije volio, te je na kraju izbačen iz istoga. Osvata bi bila odlična - kupio bi klub i osvećivao se cijeloj upravi i igračima kluba.Razočaran i povrijeđen, Tomislav je smislio genijalan plan koji je trebao ići kao po loju - Vanessa bi bila krivac, a za njim se ne bi dizala nikakva prašina...

Na kraju, prašina se ipak digla - oko Tomislava i Vanesse koji sada čekaju neko bolje sutra… Samo, ovaj put - iza rešetaka.

**Ivan Hlišić, 7. d**